Novi romantizam
<s></s>

<s>Novi romantizam (engleski: New Romantic) je bio pokret u pop kulturi koji se pojavio i proširio iz Ujedinjenog Kraljevstva početkom 80-ih godina.</s><s>Iako ga se najčešće povezuje uz glazbu novog vala i synthpopa, novi romantizam je bio širi društveni pokret koji je obuhvaćao i modu, dizajn, marketing i druge discipline pop kulture i umjetnosti.</s><s>Pokret je proizašao iz noćnih klubova u Londonu, posebice Billy's i Blitz, i Birminghamu, odakle je proizašao Duran Duran.</s><s>Novi romantizam je bio karakteriziran ekscentričnom modom inspiriranom buticima poput londonskog PX-a i birminghamskog Kahna & Bella.</s><s>Rani zagovornici pokreta u medijima su inicijalno nazivani Blitz Kids, Novi dendiji ili romantičarski pobunjenici.</s>

<s>Pod snažnim utjecajem Davida Bowieja, Marca Bolana i benda Roxy Music, novoromantičari su promovirali vizualni stil glam rocka i historijske modne stilove, a naziv su dobili zbog stila koji je podsjećao na rani romantizam.</s><s>Nekolicina izvođača s početka 80-ih godina prihvatila je taj stil i utjelovila ga u muzici i medijima, a tu se posebno ističu Steve Strange (Visage) i Boy George (Culture Club) te bendovi Duran Duran, Spandau Ballet, A Flock of Seagulls i Classix Nouveaux.</s><s>Ultravox je u medijima također redovito povezivan s novim romantizmom, mada članovi benda nikada nisu prezentirali tako jasan vizualni stil kao ostali pripadnici pokreta, unatoč snažnim vezama s bendom Visage.</s><s>Japan i Adam and the Ants su u medijima također navođeni kao novormantičari, mada su oba benda javno odbijala tu poveznicu i nisu imali nikakvih direktnih poveznica s originalnim pokretom.</s><s>Dio novih romantičara prihvatio je sintesajzere i pomogao u komercijalnom usponu tada novonastalog synthpopa početkom 80-ih godina, kombinirajući taj muzički stil s ekscentričkim vizualnim izgledom, koji je doveo do istovremene popularizacije muzičkog žanra i pokreta u Britaniji, a zahvaljujući MTV-ju i u Sjedinjenim Državama, gdje su mediji pričali o drugoj britanskoj invaziji.</s>

<s>Novi romantizam je bio relativno kratkotrajni pokret i počeo je nestajati već nakon 1985. godine; iako su neki izvođači nastavili sa svojim karijerama i nakon 80-ih godina, uvelike su napustili estetiku inicijalnog pokreta.</s><s>Tokom 90-ih godina je bilo pokušaja oživljavanja pokreta, među kojima je najistaknutiji kratkotrajni romo pokret.</s>

<s>Vidi i
Romantizam
Supkultura
Novi val
Spisak novih romantičara</s>

<s>Reference</s>

<s>Literatura</s>

<s>Vanjske veze
 BBC News | REVIEWS | Romantic revival
 Walker, John. (1992) "New Romantics" .</s><s>Glossary of Art, Architecture & Design since 1945, 3rd. ed.</s><s>YouTube playlist featuring New Romantic music</s>

<s>Novi val
Supkulture
Romantizam
1980-e u muzici
Moda</s>

